له لبنان نه په اسرائیلو د توغنديو حمله شوېده
د اسرائیلو په شمال کې د لبنان د خاورې نه څو راکټونه توغول شوي دي. دا په داسې حال کې کیږي چې په غزه کې د اسرائیلو حملې او په اسرائیلو با
دا ځلي د اسرائیلو په شمال کې د خطر زنگونه ووهلشول. دلته د لبنان د خاورې نه په اسرائیلو د راکټونو گزارونه وشول. دلبنان په جنوب کې د ملگرو ملتو د سولې د ساتنی ویاند اندري تننتي ددغوراکټونو د ویشتلو خبره منلې ده. تننتي: "مونږ ددې خبرې تایید کولی شوچې نن سهار وختي په اسرائیلو د راکټونو لږ تر لږه درې گزارونه شوي دي.دغه راکټونه د لبنان د خاورې او د اسرائیلو د سرحد په شپږ کیلو متری کې دناقورا د سیمې نه توغول شوي دي." راکټونو د اسرائیلو سرحدي ښار ناهاریا پهنښه کړی دی. د ناهاریا په ښار کې د زړو خلکو یوهستو گڼځی په دې برید کی یوڅه ړنگ شوی دی او دوه کسان په کې سطحي ژوبل شوي دي. اسرائیلو ددغه برید پهمقابل کې د توپونو گزارونه کړي دي. د لبنان امنیتي مامورینو ویلي دي چېدوی به د پېښې تحقیق وکړی. د لبنان صدر اعظم فواد سینیورا ددغه برید غندنهکړېده او ویلي یې دي چې دغه کار د سیمې ثبات ته زیان رسوي. خو د اسرائیلود ځوابي کار روايي غندنه یې هم کړېده. تر اوسه پورې د پېښې مسئولیت چا نهدی منلی. خو داسې ښکاري چې په لبنان کې یوې فلسطینی ډلې ممکن دا کار کړیوي، او ممکن دا برید د لبنان د حزب الله کسانو نه وي کړی. حزب الله داسرائیلو سره په ٢٠٠٦ کال کې سخته جگړه وکړه. داسې نه ښکاري چې د لبنان نهپه اسرائیلو د راکټونو ویشتل ددوهمې جبهې د پرانستلو په معنی وي. خوسره ددې هم دا کار په اسرائیلو کې اندیښنې پیدا کړي دي. کله چې په غزېباندې حملې پیل کیدلې د اسرائیلو د دفاع وزیر اهود بارک ویلي ؤ چې دوی داسرائیلو په شمال کې هم وضعه په ځیر څاري. اهود بارک: "زه هیله من یمچې وضعه هلته ارامه پاتې شي. خو سره ددې هم مونږ تیارسی یو او د هر ډولبرید لپاره کافي چمتو والی لرو." بیگا شپه په غزې کې اسرائیلو ٦٠ بریدونهوکړل او فلسطینیانو هم په اسرائیلو باندې د راکټونو ویشتلو ته دوام ورکړ. اسرائیلو اعلا ن وکړ چې بیا به هم د دریو ساعتونو لپاره جگړه ودروي تر څوخلکو ته د سون او خوراکي مواد وویشل شي او دوی وکولی شي ځان ته درمل اوروغتیايي مرستې تر لاسه کړي. خو د هغو کسانو په خبره چې بشري مواد ویشيوايي درې ساعته ددغه کار لپاره کافي وخت نه دی. اسرائیل خپل یو عالی رتبهمامور مصر ته لیږي چې د احتمالي اوربند په خبرو کې برخه واخلي. داسې ویلکیږي چې د فلسطیني ادارې او د حماس استازي به په جلا جلا ډول په مصر کېوگوري تر څو په غزې کې جگړې ته خاتمه ورکړي.